Kärsivällisyys
Enkeli yks’ pienoinen
 Luo maalle kulkunsa,
 Katse sen on suloinen
 Ja hento pukunsa.
 Silmistä vaan loistavi
 Sen paljas ystävyys,
 Vihat, vainot poistavi
 Hän – kärsivällisyys.

 Läpi sinut saavat
 Hän suruin, taisteluin;
 Lohdunki myös tuottavat
 Kun mielin sorretuin
 Saat kovin kamppaella.
 Kun hän vaan kanssas on,
 Niin mielell’ iloisella
 Käyt sotaan, taistohon.

 Rauhaksi hän muuttavi
 Myös surut sydämen;
 Ylpeyden poistavi
 Ja vihan ihmisen.
 Varjotki myös tielläsi
 Hän kaikki kirkastaa.
 Toivon tähti e’essäsi
 Nyt kohta pilkuttaa.

 Sydämesi tuntehet
 Hän kyllä ymmärtää,
 Elämäsi toivehet
 Hän myöski pyhittää.
 Jospa joskus valitat
 Myös kovaa onnea,
 Ja huojennusta haluat
 Hän viittaa – taivasta.

 Näin tää rauhan enkeli
 Ain’ meitä lohduttaa.
 Huojennusta tarjovi
 Jot’ kuorma rasittaa.
 Suloinen ja ihana
 Häll’ mielilause on:
 ”Kärsi vaan ja odota,
 Sull’ Vapahtaja on!”

– o – n.

Lähde: Tapio 16.4.1879.

Philipp Spitta
Runot
Tapio
1879